## Sárkányhajó 20 pont

A következő feladatban egy weboldalt kell készítenie a sárkányhajózás rövid bemutatására a feladatleírás és a minta szerint. A feladat megoldása során a következő állományokat kell felhasználnia: verseny.jpg, viztukor.png, fatyol.png, hajoorr.jpg, forras.txt, sarkany.css. Ahol a feladat másként nem kéri, a formázási beállításokat a sarkany.css stílusállományban végezze el!

1. Hozzon létre HTML oldalt sarkanyhajo.html néven! Állítsa be az oldal nyelvét magyarra és a kódolását UTF-8-ra!
2. A böngésző címsorában megjelenő cím „*Sárkányhajózás*” legyen!
3. A weboldal fejrészében helyezzen el hivatkozást a sarkany.css stíluslapra!
4. Az oldal törzsébe helyezzen el egy DIV keretet, amit formázzon a stíluslap leiras azonosítójának felhasználásával! A keretbe másolja be az UTF-8 kódolású forras.txt állomány tartalmát!
5. Alakítsa ki a címeket a minta szerint! A weboldal címe („*Sárkányhajózás*”) 1-es szintű címsor legyen! Az alcímek („*Története*”, „*Magyarországi elterjedése*”, és „*Versenyszabályok*”) 2-es szintű címsor legyenek!
6. Alakítsa ki a szöveg bekezdéseit a minta szerint! A forrásban a **{ }** jelek közt az oda beillesztendő keretbe tett képek kísérő szövegét találja, amelyekből nem kell önálló bekezdést kialakítani!
7. Az első bekezdés után helyezzen el egy keret (DIV) elemet, és formázza a stíluslap kepkeret osztálykijelölőjének felhasználásával! Ebbe a keretbe illessze be a hajoorr.jpg képet. Ha a kép fölé visszük az egeret, vagy a kép valamiért nem jeleníthető meg, akkor mindkét esetben a „*Sárkányfej a hajón*” szöveg jelenjen meg!

A keretben a képet követően helyezze el a **{ }** jelek közt a forrásban megtalálható „*A sárkányhajó egy olyan…*” kezdetű képkisérő szöveget, a **{ }** jeleket pedig törölje a forráskódból!

1. Az utolsó címsor elé helyezzen el egy újabb keret (DIV) elemet, és formázza a stíluslap kepkeret osztálykijelölőjének felhasználásával! Ebbe a keretbe illessze be a verseny.jpg képet. Ha a kép fölé visszük az egeret, vagy a kép valamiért nem jeleníthető meg, akkor mindkét esetben a „*Rajt utáni pillanatok*” szöveg jelenjen meg! A keretben a képet követően helyezze el a **{ }** jelek közt a forrásban megtalálható „*Fej-fej mellett…*” kezdetű képkisérő szöveget, a **{ }** jeleket pedig törölje a forráskódból!
2. Készítsen a „*Magyar Sárkányhajó Szövetség*” kifejezésre hivatkozást! A forrásban a kifejezés után **[ ]** jelek közt megtalálható URL-t nyissa meg a böngésző új ablakban! A **[ ]** jeleket törölje a forrásból!
3. Az oldalon alakítsa ki mindkét helyen a minta szerinti számozatlan felsorolásokat! A felsorolás elemei a forrásban **+** jellel kezdődő bekezdésekben találhatóak! A felsorolás elkészítése során a **+** jelölőkaraktereket törölje a szövegből!
4. A következő beállításokat, módosításokat a stíluslap megfelelő kijelölőinél végezze el!
   1. A leiras azonosítójú elem belső margója 35 képpont legyen!
   2. A stíluslap egyes szintű címsorra vonatkozó stílusbeállításait terjessze ki a kettes szintű címsorokra!
   3. A kepkeret osztályú elemnek 2 képpont vastag darkblue színű folytonos szegélye, valamint dőlt szövegstílusa legyen!
   4. A hivatkozások szövege félkövér legyen!
   5. A felsoroláselemeknek alulról 25 képpont külső margója legyen!

